joelniklaus/EU_Wikipedias huggingface dataset:
Bosniaci (Moslimovia)

Bosniaci alebo moslimovia alebo bosnianski moslimovia (bosniansky latinkou Bošnjaci, Bošnjaci-muslimani, Muslimani alebo cyrilikou Бошњаци, Бошњаци-муслимани, Муслимани) sú prevažne južní Slovania, ktorí počas nadvlády Osmanskej ríše na Balkáne konvertovali na islam. Ich etnogenéza je príčinou mnohých sporov, najmä medzi národne orientovanými historikmi.

Bosniaci svoje pomenovanie odvodzujú od Bosny a Hercegoviny, najzápadnejšej balkánskej krajiny, ktorú dobyli Turci počas Osmanskej ríše. Pre pochopenie národotvorných procesov v juhovýchodnej Európe je nutné vedieť, že nie všetci slovanskí moslimovia na Balkáne sú Bosniaci. (Ide napríklad o islamizované obyvateľstvo Srbska, Čiernej Hory, Severného Macedónska a Bulharska, ktoré neprijalo národnú identitu väčšinovej populácie a naďalej si uchováva svoje špecifické etnonáboženske vedomie.) 

Bosniaci považujú za svoju materskú zem Bosnu a Hercegovinu. Sú úzko spojené s historickými oblasťami Bosnianskej krajiny (mestá Bihać, Cazin, Velika Kladuša, Sarajevo, Zenica, Tuzla, Goražde, Zvornik, Višegrad , Mostar, Konjic, Stolac) a Sandžaku (mestá Novi Pazar, Pljevlja), hraničného územia medzi Srbskom a Čiernou Horou.

Kultúra 
Bosniacky folklór má dlhú tradíciu, ktorá siaha až do 15. storočia. Možno ju charakterizovať ako zmes slovanskej a orientálnej kultúry.

Poznámky 

 
Slovania
Etniká, národy a národnosti v Bosne a Hercegovine
Bosna a Hercegovina
Indy & Wich

Indy & Wich je pražská hip hopová skupina založená v roku 1998. Tvorí ju raper Indy a DJ Wich, často spolupracujú s raperom LA4. Popri PSH patrí k základným kapelám, ktoré na začiatku nového tisícročia formovali podobu českého hip hopu. Podľa niektorých zdrojov sú považovaní za najlepších domácich hiphopových umelcov.

V roku 2002 úspešne debutovali platňou My 3, ktorá dodnes patrí medzi najlepšie české hiphopové platne. Druhý album Hádej kdo... vydaný znova na vlastnom labele Mad Drum Records bolo nominované na cenu Anděl 2006 v kategórii Hip Hop. Časopis Filter vyhlásil Hádej kdo... za platňu roka 2006.

Diskografia

Štúdiové albumy 
 2002 My 3
 2006 Hádej kdo...

Kompilácie 
 2003 - From Amsterdam To Praha

DVD 
 2007 - Kids On The Click Tour 2007

Single 
 2001 - „Hlasuju proti“/„Cesta štrýtu“ (s P.S.H.)
 2003 - „Ještě Pořád“/„Originál Pilsner“
 2005 - „Velrybí hovězí“ *nevydaný
 2005 - „Léto“/„My 3“

Referencie

Externé odkazy 
 Oficiálna stránka  
 
 Diskografie.cz

České hiphopové hudobné skupiny
Lewotolo

Lewotolo je v súčasnosti neaktívny stratovulkán, nachádzajúci sa vo východnej časti indonézskeho ostrova Lembata. Sopka leží na polostrove, spojenom s ostrovom úzkou úžinou. Vrchol masívu ukončuje rozľahlý kráter, na jeho juhovýchodnom okraji sa nachádza menší troskový kužeľ, ktorý je najvyšším bodom  vysokej sopky. Vrcholový kráter je zdrojom viacerých explozívnych erupcií, prevažne stredne silného charakteru, posledná sa odohrala na konci roka 1951.

Externé odkazy 
 www.volcano.si.edu – stratovulkán Lewotolo na Global Volcanism Program 

Sopky Indonézie
Stratovulkány
Pioneer 10

Pioneer 10 (alternatívny názov Pioneer F) bola prvá kozmická sonda, ktorá preletela cez pásmo asteroidov a vykonala priame pozorovania Jupitera, popri ktorom preletela 3. decembra 1973. Sonda štartovala 3. marca 1972 z komplexu 36A na základni vzdušných síl v Cape Canaveral. Pioneer 10 je v súčasnosti na ceste k hviezde Aldebaran, ktorá je v Súhvezdí Býka. Ako jediná sonda smeruje do zimného súhvezdia severnej oblohy, ostatné štyri sondy opúšťajúce slnečnú sústavu mieria na opačnú stranu, do letnej, resp. nevychádzajúcej južnej oblohy. 

Podľa niektorých definícii sa Pioneer 10 stal prvým umelým telesom opúšťajúcim slnečnú sústavu (Úniková rýchlosť). S určitosťou je však prvým ľuďmi postaveným telesom, ktorého trajektória viedla mimo slnečnej sústavy. Sonda však stále nedosiahla heliopauzu ani Oortov oblak, takže sa ešte pohybuje vnútri slnečnej sústavy. V súčasnosti (máj 2022) je sonda od Zeme vzdialená takmer 132 au, čo je viac než 18 svetelných hodín. Ročne narastá táto vzdialenosť približne o 2,5 au. Po Voyageri 1 je druhým najvzdialenejším človekom vyrobeným telesom od Zeme.

Úlohou Pioneeru 10 bolo štúdium:
 medziplanetárnych a planetárnych magnetických polí
 veličín slnečného vetra
 kozmického žiarenia 
 oblasti prechodu heliosféry
 veľkého množstva bezfarebného vodíka
 rozdelenie, veľkosť, hmotnosť, prúdenie a rýchlosť prachových častíc
 polárnej žiary Jupitera, jeho rádiových vĺn
 atmosféry Jupitera a niektorých jeho mesiacov, najmä Io

Časová postupnosť 

 3. marec 1972 Štart sondy.
 15. júl 1972 Vstúpil do pásma planétok.
 3. december 1973 Pioneer 10 poslal prvé detailné snímky Jupitera.
 13. jún 1983 Pioneer 10 prešiel obežnou dráhou Neptúna, najvzdialenejšou planétou. (Hoci v tej dobe bolo Pluto považované za planétu, bolo bližšie k Slnku ako Neptún kvôli jeho excentrickej obežnej dráhe)
 31. marec 1997 Koniec misie.
 17. február 1998 Voyager 1 predbieha Pioneer 10 ako najvzdialenejší človekom vytvorený objekt od Slnka a to vo vzdialenosti 69,419 astronomických jednotiek (AU). Voyager 1 sa pohybuje ďalej od Slnka rýchlosťou o 1 AU za rok rýchlejšie ako Pioneer 10.
 2. marec 2002 Úspešný príjem telemetrie. 39 minút údajov prijatých zo vzdialenosti 79,83 AU.
 27. apríl 2002 Posledný úspešný príjem telemetrie. 33 minút čistých údajov bolo prijatých zo vzdialenosti 80,22 AU.
 23. január 2003 Bol prijatý posledný, veľmi slabý signál z Pioneera 10. Ďalšie signály boli priveľmi slabé na to, aby ich bolo možné zachytiť.
 7. február 2003 Neúspešný pokus o spojenie.
 30. december 2005 Pioneer 10 bol vo vzdialenosti 89,7 AU od Slnka.

Iné projekty

Referencie

Externé odkazy 
 Sonda Pioneer 10 v českej encyklopédii SPACE-40
 Stránka archívu projektu Pioneer
 Informácie o sonde Pioneer 10 na stránkach Goddardovho strediska vesmírnych letov

Program Pioneer
Planetárne sondy
Medziplanetárne sondy
Neaktívne sondy
Sondy NASA
Prieskum Jupitera
Kozmonautika v 1972
Perečín

Perečín (; ; ; ; ; ) je mesto v Zakarpatskej oblasti na západnej Ukrajine. Leží na rieke Uh, neďaleko hraníc so Slovenskom.

Dejiny 
Prvá písomná zmienka o Perečíne pochádza z roku 1427, status mesta má však až od roku 2004. Perečín je centrom Perečínskeho rajónu a má okolo 7000 obyvateľov. Od roku 1894 tadiaľ vedie železnica Užhorod – Sianky - Ľvov. V rokoch 1919 – 1938 bolo mesto súčasťou Česko-Slovenska. Je to partnerské mesto slovenského mesta Humenné.

Referencie

Iné projekty 

Mestá na Ukrajine
Perečínsky rajón
Ľudovít z Évreux

Ľudovít Francúzsky, gróf z Évreux (* 3. máj 1276 - † 19. máj 1319, Longpont-sur-Orge) tretí syn francúzskeho kráľa Filipa III. Smelého a jeho druhej manželky Márie Brabantskej, nevlastný brat Filipa IV. Pekného.

V roku 1298 mu Filip IV. udelil grófstva Évreux, Étampes, Beaumont-le-Roger, Meulan a Gien, v roku 1316 dostal ešte grófstvo Longueville. V januári 1317 mu ako grófovi z Évreux udelili titul francúzskeho paira. 

Ľudovít bol tichej a mierumilovnej povahy. Politicky stál v opozícii voči svojmu nevlastnému bratovi Karolovi z Valois a podporoval svojho synovca Filipa, neskoršieho kráľa Filipa V.

V roku 1301 sa oženil sa s Margarétou z Artois (* cca 1285 - † 1311), dcérou Filipa z Artois a sestrou Róberta III. z Artois. Mali spolu päť detí:
 Mária (* 1303 - † 31. október 1335) ∞ 1311 brabantský vojvoda Ján III. (* 1300 - † 1355)
 Karol z Évreux (* 1305 - † 5. september 1336), gróf z Étampes ∞ 1335 kastílska princezná Mária de La Cerda (* 1310 - † 1379)
 Filip (* 27. marec 1306 - † 16. september 1343) ∞ 1318 navarrská kráľovná Jana II. (* 1311 - † 1349) 
 Margaréta (* 1307 - † 1350) ∞ 1325 vojvoda Viliam XII. z Auvergne (* okolo 1303 - † 1332)
 Jana z Évreux (* 1310 – † 4. marec 1371) ∞ 1325 francúzsky kráľ Karol IV. (* 1294 – † 1328)

Iné projekty

Externé odkazy 
 Genealógia

Kapetovci
Narodenia v 1276
Úmrtia v 1319
Ililabalekan

Ililabalekan je menší neaktívny stratovulkán, nachádzajúci sa v juhozápadnej časti ostrova Lembata. Vrchol sopky je tvorený štvoricou kráterov a dvomi menšími maarmi. V jednom z kráterov sa nachádza lávový dóm. Vek poslednej erupcie Ilibalekan nie je známy, jediným prejavom aktivity sú fumaroly lokalizované neďaleko vrcholu sopky.

Externé odkazy 
 www.volcano.si.edu – stratovulkán Ililabalekan na Global Volcanism Program 

Sopky Indonézie
Stratovulkány
Iliwerung

Iliwerung je menší vulkanický komplex, nachádzajúci sa na polostrove v južnej časti indonézskeho ostrova Lembata. Komplex je tvorený sústavou kráterov a lávových dómov zoradených v severojužnej línii a leží na južnom okraji staršej kaldery Lerek. Od roku 1870 bolo zaznamenaných niekoľko erupcií komplexu, najväčšia sa odohrala v apríli 1948. Počas tejto erupcie sa do ovzdušia uvoľnilo približne 6 mil. m3 tefry a vylialo asi 2 mil. m3 lávy. Erupcia si vyžiadala aj obete ne životoch. Novšia aktivita (od roku 1974) sa presunula do pobrežných vôd juhovýchodne od masívu.

Externé odkazy 
 www.volcano.si.edu - vulkanický komplex Iliwerung na Global Volcanism Program 

Sopky Indonézie
Komplexné vulkány
Aktívne sopky
Sirung

Sirung je v súčasnosti neaktívny vulkanický komplex nachádzajúci sa v južnej časti indonézskeho ostrova Pantar. Komplex je najsevernejší člen 14 km dlhej vulkanickej reťaze a je tvorený menším vulkánom v kombinácii s 2 km širokou kalderou a niekoľkými lávovými dómami. V stavbe komplexu prevládajú bazaltové horniny. V 20. storočí bolo zazanamenaných niekoľko menších freatických erupcií, posledná sa odohrala v roku 1970.

Externé odkazy 
 www.volcano.si.edu - vulkanický komplex Sirung na Global Volcanism Program 

Sopky Indonézie
Komplexné vulkány
Chust

Chust (; ; ; ) je mesto na Ukrajine, ležiace v Zakarpatskej oblasti na sútoku riek Riky a Tisy, asi 10 km severne od hraníc s Rumunskom. Mesto má dnes asi 32 tisíc obyvateľov.

História 
Prvá písomná zmienka o osídlení je z roku 1090. Do roku 1919 patrilo mesto k Rakúsko-Uhorsku, Trianonská zmluva ho prisúdila novovzniknutému Česko-Slovensku. Po prvej viedenskej arbitráži v roku 1938 sa stalo hlavným mestom Karpatskej Ukrajiny, v marci 1939 bolo spoločne so zvyškom Karpatskej Ukrajiny bez vyhlásenia vojny napadnuté Maďarskom. Po skončení 2. svetovej vojny bolo mesto pričlenené k Ukrajinskej sovietskej socialistickej republike.

Rodáci 
 Jaromír Hořec (1921 – 2009) - český-slovensky básnik a publicista
 Antonín Moskalyk (1930 – 2006) - český-slovensky režisér

Architektura 
Výstavba záhradného mesta po roke 1920 (vzorka Masarykova kolónie).

Referencie 

Mestá na Ukrajine
Chustský rajón
Tatranská Bukovina

Tatranská Bukovina () je poľská obec (gmina) v Malopoľskom vojvodstve. Skladá sa z ôsmich wieś. Tri z nich, Jurgov, Repiská a Čierna hora, patrili pôvodne k slovenskému územiu. Tatranská Bukovina je historicky obývaná Goralmi, ktorí sú kultúrne blízki Slovákom. V posledných rokoch sa obec stala vyhľadávanou turistickou destináciou.

Iné projekty 

Obce v Poľsku
Powiat tatrzański
Emperor of China

Emperor of China je podmorský vulkán, nachádzajúci sa v západnej časti Bandského mora. Sopka tvorí spolu s vulkánom Nieuwerkerk podmorský chrbát (podmorský vulkanický oblúk), ktorý leží v hĺbke 2 700 až 3 100 m pod hladinou mora. Sopka je na základe výskumu z roku 1979 definovaná ako dlhodobo neaktívna, aj keď existujú záznamy o erupciách z rokov 1893 a 1927.

Externé odkazy 
 www.volcano.si.edu - podmorská sopka Emperor of China na Global Volcanism Program 

Sopky Indonézie
Sopky Tichého oceánu
Berehovo

O rovnomennej župe pozri Berežská župa.

Berehovo (; ; , , ; ; ) je mesto v Zakarpatskej oblasti na západnej Ukrajine pri hraniciach s Maďarskom. Žije tu 26 100 obyvateľov, prevažne Maďarov, Ukrajincov a Rusínov.

Mesto je centrom Berehovského rajónu. V dobe Uhorského kráľovstva bolo sídlom Berežskej župy. V rokoch 1918 – 1938 bolo súčasťou Česko-Slovenska. Mestom prechádza železničná trať Užhorod-Čop-Chust-Solotvyno.

Partnerské mestá 
  Gödöllő, Maďarsko
  Kecskemét, Maďarsko
  Kisköre, Maďarsko
  Miercurea Ciuc, Rumunsko
  Przeworsk, Poľsko
  Satu Mare, Rumunsko

Iné projekty

Externé odkazy 
Oficiálna stránka

Referencie 

Mestá na Ukrajine
Obce v Berehovskom rajóne
Jana I. Navarrská

Jana I. Navarrská (* 14. január 1271, Bar-sur-Aube – † 4. apríl 1305, Vincennes), grófka zo Champagne a navarrská kráľovná (1274 – 1305), francúzska kráľovná (1285 – 1305).

Život 
Jej rodičmi boli gróf Henrich III. zo Champagne a Brie, neskorší kráľ Henrich I. Navarrský a Blanka z Artois. Po smrti kráľa v roku 1274 došlo v Navarrsku k vnútorným nepokojom, takže Jana a jej matka sa zverili pod ochranu svojho príbuzného francúzskeho kráľa Filipa III. Ten vpochodoval aj so svojim vojskom do Navarrska a obnovil poriadok. Janu ďalej vychovávali v Paríži spolu s Filipovými synmi.

Dňa 16. augusta 1284 zosobášil Filip Janu so svojim synom Filipom Pekným. Týmto Francúzsko získalo všetky dedičné územia Navarrska a Champagne. Po smrti Filipa III. bola spolu s manželom v Remeši korunovaná.

Napriek tomu, že ich manželstvo bolo dohodnuté ako protislužba za vojenský zásah Francúzska, zdalo sa byť šťastné. Jana sprevádzala svojho manžela na cestách po kráľovstve, ale nemala naňho temer žiaden politický vplyv. Namiesto toho sa intenzívne zaoberala správou svojich zdedených území. V roku 1304 založila v Paríži Collège de Navarre.

Jana Navarrská zomrela v roku 1305 vo Vincennes, pochovali ju v kláštore Couvent des Cordeliers.

Rodina 
Jana Navarrská a Filip IV. mali 7 detí:
 Margaréta (1286 – cca. 1294)
 Ľudovít X. (4. október 1289 – 5. jún 1316), francúzsky kráľ.
 Blanka (1290 – 1294)
 Filip V. (17. november 1293 – 3. január 1322), francúzsky kráľ
 Izabela (17. marec 1292 – 22. augusta 1358), manželka anglického kráľa Eduarda II.
 Karol IV. (11. december 1295 – 1. február 1328), francúzsky kráľ
 Róbert (1297 – 1308)

Narodenia v 1271
Úmrtia v 1305
Kráľovské manželky Francúzska
Vládcovia Navarry
Kráľovné (panovníčky)
TV LUX

TV LUX je katolícka televízia, ktorá na Slovensku začala vysielať 4. mája 2008. Televízia LUX je spoločným projektom produkčného štúdia Lux Communication, rehole Saleziánov Don Bosca na Slovensku (od roku 2012 už nie sú spoločníkmi v TV LUX, s.r.o.) a Konferencie biskupov Slovenska.

Vysielanie 
Jej vysielanie je od začiatku dostupné cez internet, satelit  ASTRA 3B - 23,5° a káblovú televiziu. Licenciu pre satelitné vysielanie vlastní od začiatku marca  2008. Televízia je aj v ponuke Digi TV, Magio Sat, Plustelka a možno ju sledovať aj cez mobilné zariadenia. Je prístupná aj cez celoplošné DVB-T v 1. multiplexe (avšak najprv bolo vysielanie prístupné iba cez lokálne multiplexy). Od roku 2017 vysiela TV LUX 24 hodín denne. Program je zostavený tak aby zasahoval všetky vekové kategórie. V programovej štruktúre televízie sa nachádzajú publicistika a spravodajstvo, mládežnícke a hudobné bloky, relácie pre deti, dokumenty,  vzdelávacie relácie, svedectvá, relácie o viere, prenosy z Vatikánu a iných miest.

Vznik 
Televízia Lux vznikla odštiepením Studia LUX od spoločného projektu česko-slovenskej televízie TV Noe/TV Lux, ktorý bol založený v Česku a pôvodne produkoval česko-slovenské vysielanie (jeho slovenskú časť produkovalo práve Studio LUX). K rozštiepeniu a ukončeniu spolupráce viedol fakt, že TV Noe je orientováná viac ekumenicky a podľa názoru KBS produkovala a vysielala aj programy, ktoré boli v rozpore s katolíckym učením. Tiež požadovala zaplatenie odvysielaných slovenských príspevkov. Slovenská strana tvrdí, že potom prišla pred čisto vlastným projektom s návrhom, aby sa televízia formálne osamostatnila a napevno si rozdelila vysielací čas na jednom kanále, ale česká strana vraj túto možnosť odmietla. TV Lux tiež predtým spolupracovala so Slovenskou televíziou, pre ktorú produkovala napr. reláciu Lumen 2000 a produkovala hitparádu kresťanských hudobných videoklipov Poltón.

Projekt televízie je v súčasnosti dielom dvoch spoločníkov: produkčného štúdia Lux Communication a Konferencie biskupov Slovenska.

Majitelia a vedenie 
Od 30. decembra 2011 Saleziáni don Bosca prestali byť spoločníkom a tak súčasnými majiteľmi sú Konferencia biskupov Slovenska (60 %) a LUX communication (40 %).

V januári 2010 (po dvadsiatich mesiacoch od vzniku 4. mája 2008) odišiel z vedenia TV Lux Marek Poláček, ktorého nahradil šéf vydavateľstva Don Bosco Dárius Anton Hatok. Súčasným konateľom (od 9. júla 2013) je Tomáš Straka.

Sídlo 
Televízia LUX sídli v Bratislave v Starom meste.

Adresa sídla:
 TV LUX
 Prepoštská 5, Bratislava

Relácie, šou a seriály

Referencie

Zdroj

Externé odkazy 
 Oficiálna stránka TV LUX

LUX
Katolícke médiá
Kresťanstvo na internete
Kresťanské televízie
Vzniklo v 2008
The Secret Jewel Box

The Secret Jewel Box je zberateľský box, ktorý vydal americký gitarista Steve Vai. Box obsahuje kolekciu 10tich CD. Ide o rarity, soundtracky a tvorbu počas pôsobenia Steve Vaia s  Frankom Zappom a v skupine Alcatrazz. Doteraz vyšlo 6 albumov. Zvyšné budú vydávané postupne.

Obsah boxu 
 Disk č. 1 - The Elusive Light and Sound, Vol. 1 (2001)
 Disk č. 2 - Alcatrazz – Disturbing the Peace (Re-Mastered) (2001)
 Disk č. 3 - Archives Vol. 2 – Original Recordings of Frank Zappa (2001)
 Disk č. 4 - Mystery Tracks – Archives Vol. 3  (2003)
 Disk č. 5 - Various Artists - Archives Vol. 4 (2003)
 Disk č. 6 - Piano Reductions Vol. 1: Performed by Mike Keneally (2004)
 Disk č. 7 - Alcatrazz: Panic Jungle Live In Japan (pripravuje sa)
 Disk č. 8 - Alcatrazz: Panic Jungle Live In Japan (pripravuje sa)
 Disk č. 9 - Steve Vai & The Classified (pripravuje sa)
 Disk č. 10 - Hot Chunks (pripravuje sa)

Externé odkazy 
 The Secret Jewel Box oficiálna stránka

Albumy Steve Vaia
OpenTTD

OpenTTD je open source klon hry Transport Tycoon Deluxe, ktorý vznikol pomocou spätného inžinierstva pôvodného kódu. Hra funguje v prostredí takmer všetkých hlavných operačných systémov, napríklad Linux, Microsoft Windows, Mac OS X a iné (medzi podporované operačné systémy však nepatrí DOS, pre ktorý bola určená pôvodná hra). To je umožnené využitím multiplatformovej knižnice SDL určenej pre multimediálne aplikácie. Hra používa vlastnú grafiku (OpenGFX), dá sa však importovať aj staršia grafika z originálnej hry. Okrem grafiky bola vytvorená aj nová hudba a zvuky (OpenSFX a OpenMSX).

OpenTTD prevzal mnohé vlastnosti originálnej hry, ale v mnohých ohľadoch ich vylepšil. Medzi nové vlastnosti patrí hlavne:

 voľba veľkosti mapy (+ väčšie mapy)
 multiplayer pre viacerých hráčov
 vodné kanály so vzdúvadlami
 nové možnosti stavby zastávok
 nové druhy letísk
 podpora pre sady nových vozidiel
 nastavenie veľkosti časti mapy viditeľnej v okne hry
 možnosť stavať mosty vo väčšej výške než jedno políčko nad zemou
 možnosť budovania tratí kolmo na svah
 zväčšenie maximálneho počtu dopravných prostriedkov
 nové možnosti semaforov
 zoskupovanie vozidiel
 možnosť stavania pod mostami
 podpora električiek
 jednosmerné cesty
 odstránenie prekážok
 zdieľanie a kopírovanie trás
 NewGRF - priamo cez hru sa dajú stiahnuť nové vlaky, mapy, grafika, priemysel a iné

Niektoré vylepšenia boli prijaté z rozšírenia pôvodnej hry TTDPatch, ktoré je taktiež šírené pod licenciou GNU GPL. 

Vzhľadom k spôsobu vývoja (hlavne spätný preklad súborov originálnej hry) je právny stav projektu sporný. Pôvodnú hru vydalo vydavateľstvo Microprose. To niekoľkokrát zmenilo majiteľa, vlastníkom boli spoločnosti Hasbro a Infogrames (dnes premenované na Atari). Vo všeobecnosti sa má za to, že práva k hre momentálne drží práve Atari, to sa však o ich uplatňovanie v súčasnosti nijak nezajíma.

Platformy 
 Android (neoficiálne)
 Linux
 Mac OS X
 BeOS
 OS/2
 FreeBSD
 Palm OS (neoficiálne)
 Pocket PC (neoficiálne)
 MorphOS
 Microsoft Windows
 AmigaOS (neoficiálne)
 SkyOS (neoficiálne)
 Symbian S60 (neoficiálne)
 RISC OS (neoficiálne)
 Internet Tablet OS (beta verzia)
 GP2X (Unofficial)
 UIQ3 (Unofficial)
 ReactOS (Unofficial)
 PlayStation Portable (neoficiálne)
 Nintendo DS (alfa test)
 iPhone/iPod Touch (neoficiálne)

Referencie

Externé odkazy 
 Domovská stránka OpenTTD 
 Transport Tycoon Forum 
 OpenTTD Wiki 
 Tycoonez.com:munity - OpenTTD 

Počítačové hry
Strategické počítačové hry
Hry pre Linux
Slobodný softvér
Medal of Honor: Airborne

Medal of Honor: Airborne je akčná počítačová hra, žánru first-person shooter od spoločnosti Electronic Arts. Je súčasťou série Medal of Honor. Dej sa odohráva na západoeurópskom bojisku druhej svetovej vojny a je zameraný na činnosť výsadkových jednotiek. V režime jedného hráča, sa dej odvíja okolo osoby vojaka Boyda Traversa, príslušníka americkej 82. výsadkovej divízie.

Ďalší diel v populárnej vojnovej akcii, ktorý je postavený na novom next-gen engine a uvádza Vás do úlohy vojaka prvej skupiny 82. výsadkovej divízie menom Boyd Travers. V jeho koži absolvujete radu dramatických bitiek po celej Európe, pričom začínať sa bude na Sicíli a končiť v samotnom srdci nemeckej ríše.

Misie sa budú odohrávať hlavne za nepriateľskými líniami a každá bude začínať zoskokom padákom, ktorý budete mať prvý raz plne vo svojich rukách. Len na vás a poveternostných podmienkach bude závisieť, kde necháte svoju postavu dopadnúť a ako sa následne daná misia bude vyvíjať.

Počítačové hry z 2007
Medal of Honor
Počítačové hry
First-person shooter
Josef Vavroušek

Doc. Ing. Josef Vavroušek, CSc. (* 15. september 1944, Praha – † 18. marec 1995, dolina Parichvost, Slovensko) bol významný česko-slovenský ekológ a politik.

Bol prvým československým ministrom životného prostredia v rokoch 1990–1992 a zakladateľom Spoločnosti pre trvalo udržatelný život (1992).

Cena Josefa Vavrouška 
Cena Josefa Vavrouška je ocenenie, ktoré zriadila Nadace Charty 77 v roku 1996 na jeho počesť, cena je udeľovaná "za aktívne presadzovanie trvale udržateľného spôsobu života, za činnosť usilujúcu sa o pozitívne riešenie vzájomne spojených ekologických, sociálnych, ekonomických a ďalších problémov alebo za výnimočný čin alebo činnosť v oblasti ochrany životného prostredia a udržateľného rozvoja".

Referencie

Externé odkazy 
 Mikuláš Huba: Josef Vavroušek by práve oslavoval šesťdesiatku
 Společnost pro trvale udržitelný život  - oficiální stránka
 Spoločnosť pre trvalo udržatelný život v SR 

Narodenia v 1944
Úmrtia v 1995
Česko-slovenskí ministri
Osobnosti z Prahy
Cyklistika na Letných olympijských hrách 2008

Cyklistické súťaže na pekinskej olympiáde prebiehali od 9. do 23. augusta v Laoshan Velodrome (dráhová), na Laoshan Mountain Bike Course (horská), Laoshan BMX Field (BMX) a na Beijing Cycling Road Course (cestná).

Súťaže

Dráhová cyklistika 
 Tímový šprint - muži
 Šprint - muži
 Keirin - muži
 4000m tímová súťaž - muži
 4000m individuálna súťaž  - muži
 Madison 50km - muži
 Bodovacie preteky 40km - muži
 Šprint - ženy
 3000m individuálna súťaž - ženy
 Bodovacie preteky 25km - ženy

Cestná cyklistika 
 Preteky s hromadným štartom - muži -- 239 km
 Časovka - muži -- 46.8 km
 Preteky s hromadným štartom - ženy -- 120 km
 Časovka - ženy -- 31.2 km

Horská cyklistika 
 Muži
 Ženy

BMX 
 Muži
 Ženy

Referencie 
 Beijing 2008
 Union Cycliste Internationale

Iné projekty 

 
Cyklistika v 2008
Samuel Sánchez

Samuel Sánchez celým menom Samuel Sánchez González (* 5. február 1978, Oviedo) je španielsky profesionálny cyklista, víťaz letných olympijských hier 2008  cestnej cyklistike s hromandým štartom, keď v záverečnom špurte predstihol špecialistu na špurty Fabiana Cancellaru a Davida Rebellina. V roku 2011 vyhral svoju prvú etapu na Tour de France.

Externé odkazy 
 oficiálna webstránka  a 

Španielski cyklisti
Olympijskí víťazi v cyklistike
Osobnosti z Ovieda
Olympic Green Tennis Centre

Olympic Green Tennis Centre () je tenisové centrum situované v olympijskom parku Olympic Green v Pekingu. Otvorený bol 1. októbra 2007. Centrum hosťovalo tenisové súťaže olympijských a paralympijských hier v roku 2008.

Tenisové centrum sa rozkladá na ploche 16,68 ha a jeho poschodia zaberajú celkovú plochu 26 514 m². Centrum má 10 súťažných a 6 tréningových kurtov, ktoré majú spoločne 17 400 miest na sedenie.

Externé odkazy 
 Informácie o Olympic Green Tennis Centre

Letné olympijské hry 2008
Tenisové haly v Číne
Architektúra z 2007
Šport v Pekingu
Elektronická stavebnica

Elektronická stavebnica je edukačné médium, ktoré slúži k realizácii elektrických obvodov.

Zdroj 
Dostál, J. Elektrotechnické stavebnice (teórie a výsledky výskumu). Olomouc: Votobia, 2008. 74 s. ISBN 978-80-7220-308-6.

Stavebnice
Ján Valach (cyklista)

Ján Valach (* 19. august 1973, Myjava) bol slovenský profesionálny cyklista, ktorý sa zúčastnil na dvoch olympijských hrách. Svoj najlepší olympijský výsledok dosiahol v Pekingu 2008, keď obsadil na pretekoch s hromadným štartom 62. miesto. Bol trénerom jediného slovenského profesionálneho cyklistického tímu Dukla Trenčín, z ktorého prešli pod jeho vedením do svetovej cyklistiky pretekári ako Michael Kolar, Erik Baška aj Peter Sagan. V súčasnosti je športovým riaditeľom v nemeckom tíme BORA hansgrohe.

Vrcholové podujatia

Atlanta 1996 
Na letných olympijských hrách 1996 skončil na 68. mieste zo 117 pretekárov, ktorí prišli do cieľa.

Peking 2008 
Na olympijských pretekoch v Pekingu 2008 prišiel do cieľa v pretekoch s hromadným štartom ako jediný Slovák, keď skončil na 62. mieste so stratou 10:37 min. na prvého Samuela Sáncheza.

Referencie

Iné projekty 

Narodenia v 1973
Slovenskí cyklisti
Osobnosti z Myjavy
Cyklisti na Letných olympijských hrách 1996
Cyklisti na Letných olympijských hrách 2008
Alan Smith

Alan Smith (* 20. októbra 1980, Leeds) je anglický futbalista.

Kariéra 
Alan Smith meria 173 cm a váži 60 kg. Za Leeds United nastúpil celkom 211-krát a nastrieľal 58 gólov. Za anglickú reprezentáciu nastúpil 8-krát a pripísal si na konto jeden gól. V súčasnosti je hráčom Manchesteru United a oblieka dres s číslom 14.

Leeds United 
Alan je odchovancom z Lilleshaw. Keď začal hrať za Leeds. Vo svojom prvom zápase strelil gól FC Liverpool. V priebehu 14 zápasov, v ktorých v sezóne 2001/02 nastúpil, dostal 6 žltých a 2 červené karty. 
Alan Smith bol verejne kritizovaný svojím trénerom za nedostatok disciplíny. Pre trénera anglickej „21“ – Davida Platta, bol Alan jedným z najtalentovanejších a najvyspelejších hráčov, ktorých mal k dispozícii. Neskôr Alan nastúpil za seniorskú reprezentáciu, kde počas 8 zápasov strelil gól.

Odchod Fowlera a Robbieho Keana z Leeds pre neho znamenal pravidelné nastupovanie v základnej zostave spolu s Markom Vidukom. V sezóne 2002/03 nazbieral celkom 10 gólov, keď často hrával na pravom krídle.

Manchester United 
Sezóna 2003/2004 skončila pre Leeds katastrofou, pretože kvôli finančným ťažkostiam klub nebol schopný sa udržať v Premier League. klub opúšťali hráči. Záujem o Alana Smitha prejavili Everton FC, Middlesbrough FC a fanúšikmi najviac nenávidený Manchester United. Alan si vybral práve Manchester United a 26. mája 2004 podpísal s vedením Manchesteru zmluvu na dobu päť rokov (do 30. 6. 2009). Leeds za neho dostalo 7 miliónov libier.

Alan povedal, že kvôli prepadnutiu Leeds do druhej ligy nemá rivalita medzi Leedsem a Manchesterom United cenu. Začiatok sezóny 2004/05 bol pre neho vynikajúci. Vďaka neprítomnosti Ruuda van Nistelrooye a Waynea Rooneyho mohol pravidelne nastupovať v útoku. Situácia sa zmenila, keď sa do hry vrátili Ruud van Nistelrooy a Wayne Rooney. Smith musel bojovať o miesto v základnej zostave.

Reprezentačná kariéra 
Časom si Sir Alex Ferguson uvedomil, že záloha Manchesteru United starne, a tak pridelil Alanovi novú pozíciu na mieste záložníka. Po odchode Roya Keanea, ktorý v novembri zmenil pôsobisko a zamieril do Celticu Glasgow vedie Smith zálohu United.

Zdroj

Iné projekty 

Narodenia v 1980
Anglickí futbalisti
Hráči Leeds United
Osobnosti z Leedsu
Otakar Sedloň

Otakar Sedloň (30. august 1885 Trpín - 18. október 1973 Praha) bol český maliar a stredoškolský profesor.

Život 
Akademický maliar profesor Otakar Sedloň sa narodil v rodine riadiaceho učiteľa Tomáša Sedloňa v Trpíne pri Poličke. Otec bol po roku 1886 preložený do Merklovic pri Vamberku, neskôr do Doudleb nad Orlicí, a preto v týchto obciach Otakar navštevoval obecnú aj meštiansku školu.

Po maturite na reálke v Kostelci nad Orlicí študoval maliarstvo na Umelecko-priemyslovej škole v Prahe u profesorov Emanuela Dítěťa ml., Karla Vítězslava Maška, Jana Preislera a Jakuba Schikanedera.

Po absolutóriu a zložení profesorských skúšok nastúpil roku 1908 na reálke v Lipníku nad Bečvou ako profesor kreslenia. Postupne potom pôsobil ešte na reálkach v Lounoch, Litoměřiciach a v Brne, kde pádom tabule utrpel ťažký úraz, ktorý ho na niekoľko rokov vyradil z pracovnej i umeleckej činnosti.

Styk s umeleckým svetom obnovil až po roku 1920. Roku 1922 navštívil Jadran, 1925 Paríž, 1927 Podkarpatskú Rus a v roku 1933 Rumunsko.

Obdobie medzi dvoma svetovými vojnami bolo asi najúspešnejšie v jeho maliarskej kariére. Žil a tvoril v ateliére na Národnej tříde v Prahe a patril k vtedy najvyhľadávanejším portrétistom. Vtedy sa stal aj členom spolku Myslbek, s ktorým často vystavoval. Jeho obrazy boli v majetku vtedajších bánk, ministerstiev a ďalších inštitúcií, rovnako tak ich bolo možné vidieť v pražských a mimopražských kaviarňach a reštauráciách.

Otakar Sedloň je pochovaný v rodinnej hrobke vo Vamberku.

Dielo 
Dnes sa s jeho obrazmi môžeme stretnúť v Národnej galérii v Prahe, Galérii hlavného mesta Prahy, Oblastnej galérii v Liberci, malých dedinských galériách (Rybná nad Zdobnicí, Pěčín), na úradoch niektorých podorlických miest (Vamberk, Doudleby nad Orlicí, Rychnov nad Kněžnou, Žamberk) alebo v súkromných zbierkach.

Výtvarník v dokumentoch 
 společný katalog 1974, České malířství XX. století ze sbírek Oblastní galerie v Liberci,
 kniha 1994, Toman Prokop, Nový slovník československých výtvarných umělců (II. díl; L - Ž), Rudolf Ryšavý,
 antologie/sborník 1983, Výtvarní umělci jihovýchodních Čech (Stručný prehľad životopisných dát maliarov, sochárov a grafikov Juhovýchodných Čiech. Rodákov aj tých, ktorí tu kratšiu či dlhšiu dobu žili nebo tu hľadali námety a inšpiráciu pre svoju tvorbu.), Východočeská galerie, Pardubice

Fotogalerie

Externé odkazy 
 Informační systém abART - free verzia: Sedloň Otakar 
 Syndikát výtvarných umelcov 

Narodenia v 1885
Úmrtia v 1973
Českí maliari
Ostrý vrch

Ostrý vrch môže byť:

názov vrchov na Slovensku
 v Bachurni, pozri Ostrý vrch (vrch v Bachurni)
 v Bielych Karpatoch, pozri Ostrý vrch ()
 v Čergove, pozri Ostrý vrch ()
 v Chočských vrchoch, pozri Ostrý vrch (Chočské vrchy, 1128 m)
 v Chvojnickej pahorkatine, pozri Ostrý vrch ()
 v Levočských vrchoch, pri obci Ľubica, pozri Ostrý vrch ()
 v Levočských vrchoch pri obci Ordzovany, pozri Ostrý vrch ()
 v Levočských vrchoch pri obci Tichý Potok, pozri Ostrý vrch ()
 v Myjavskej pahorkatine, pozri Ostrý vrch ()
 v Oravských Beskydách, pozri Ostrý vrch ()
 v Považskom Inovci, pozri Ostrý vrch ()
 v Skorušinských vrchoch pri obci Brezovica, pozri Ostrý vrch ()
 v Skorušinských vrchoch pri obci Chlebnice, pozri Ostrý vrch ()
 v Starohorských vrchoch, pozri Ostrý vrch ()
 v Strážovských vrchoch pri Dubnici nad Váhom, pozri Ostrý vrch ()
 v Strážovských vrchoch pri obci Soblahov, pozri Ostrý vrch ()
 v Strážovských vrchoch pri obci Uhrovec, pozri Ostrý vrch ()
 v Strážovských vrchoch pri obci Trenčianske Teplice Ostrý vrch ()
 v Strážovských vrchoch pri obci Trenčianska Teplá Ostrý vrch ()
 v Štiavnických vrchoch (), pozri Ostrý vrch (vrch v Štiavnických vrchoch)
 vo Volovských vrchoch, pozri Ostrý vrch ()
 vo Zvolenskej kotline, pozri Ostrý vrch ()

názov vrchov v Česku
 vrchol v Ještědsko-kozákovském hřbetu, pozri Ostrý vrch ()

 chránené územie v Strážovských vrchoch, pozri Ostrý vrch (prírodná rezervácia)

Pozri aj 
 Ostrá hora
 Ostrá skala
Pálenica

Pálenica môže byť:

zariadenie, stavba alebo aj podnik na výrobu alkoholu, pozri pálenica (alkohol)
chránené územie v Spišskej Magure, pozri Pálenica (prírodná rezervácia)
sedlo () v Západných Tatrách, pozri Pálenica (sedlo v Západných Tatrách)
názov ulice, pozri Pálenica (ulica)
vrch na Slovensku:
v Busove (), pozri Pálenica (vrch v Busove)
v Čergove (), pozri Pálenica (vrch v Čergove)
v Javorníkoch (), pozri Pálenica (vrch v Javorníkoch)
v Levočských vrchoch (), pozri Pálenica (vrch v Levočských vrchoch)
v Oravskej Magure (), pozri Pálenica (vrch v Oravskej Magure)
v Spišskej Magure pri Havke (), pozri Pálenica (vrch v Spišskej Magure, Havka)
v Spišskej Magure pri Lendaku (), pozri Pálenica (vrch v Spišskej Magure, Lendak)
v Západných Tatrách (), pozri Pálenica (vrch v Západných Tatrách)
Kareem Abdul-Jabbar

Kareem Abdul-Jabbar, známy aj pod menom Lew Alcindor; meno si zmenil potom čo konvertoval k islamu, (* 16. apríl 1947, New York) je bývalý americký profesionálny basketbalista. Je považovaný za jedného z najlepších basketbalistov všetkých dôb.

Abdul-Jabbar hral postupne v NBA za Milwaukee Bucks (1969 – 1975) a za Los Angeles Lakers (1975 – 1989). Za svoju kariéru nastrieľal 38 387 bodov, čo je rekord NBA. Šesťkrát (1971, 1972, 1974, 1976, 1977 a 1980) bol zvolený za najužitočnejšieho hráča NBA, rovnako šesťkrát dokázal vyhrať so svojim tímom finále NBA.

Je členom prestížnej basketbalovej Siene slávy (Basketball Hall of Fame).

Pôsobil ako asistent trénera Phila Jacksona v tíme Los Angeles Lakers.

Iné projekty

Externé odkazy 
 Oficiální web Kareema Abdula-Jabbara (anglicky)
 Profil Kareema na nba.com (anglicky)

Basketbalisti USA
Hráči Milwaukee Bucks
Hráči Los Angeles Lakers
Absolventi University of California, Los Angeles
Basketbalisti afroamerického pôvodu
Osobnosti USA afroamerického pôvodu
Osobnosti z New Yorku
Mary Dyerová

Mary Barrettová Dyerová (* približne 1611, Londýn, Spojené kráľovstvo – 1. jún 1660, Boston, Massachusetts, USA) bola anglická puritánka, neskôr kvakerka. Bola popravená obesením v Bostone v Massachusetts, pre opakovanú snahu o legalizáciu kvakerov v kolónii. Je jednou zo štyroch kvakerov známych ako bostonskí mučeníci.

Životopis
Manželstvo Mary (Marie) Barrettovej s Williamom Dyerom (Dierom, Dyrom) bolo zapísané v kostolných záznampch (St Martin-in-the-Fields) v Londýne, Anglicko, 27. októbra 1633.

V roku 1637 podporila Anne Hutchinsonovú, ktorá kázala o Bohovi, ktorý "hovorí k ľuďom priamo" skôr než cez kňazstvo. Dyerová sa pripojila k Hutchinsonovej a začala sa angažovať v takzvanom "opozičnom kacírstve", kde organizovali skupiny žien a mužov pre štúdium Biblie v rozpore s theokratickými zákonmi Massachusetts Bay Colony.

Literatúra 
 Claus Bernet: Mary Dyer, in: BBKL, 20, 2002, 414 – 420, online: 

Narodenia v 1611
Úmrtia 1. júna
Úmrtia v 1660
Osobnosti z Londýna
Kvakeri
FC København

FC København (FC Kodaň) je tradičný klub dánskej Superligaen, sídliaci v Kodani. FC Kodaň patrí k popredným dánskym klubom. Klub bol založený v roku 1992 a jeho domovským ihriskom je štadión s názvom Parken s kapacitou 42 358 divákov. Je to veľkoklub severu.

Káder mužstva
Súčasná zostava:

Iné projekty

Externé zdroje
http://www.transfermarkt.com/en/fc-kobenhavn/startseite/verein_190.html

 
Dánske futbalové kluby
Futbalové kluby založené v 1992
David Krejčí

David Krejčí (* 28. apríl 1986, Šternberk) je český profesionálny hokejový útočník.

Klubový hokej 

S hokejom začínal v Kladne. V roku 2004 bol draftovaný klubom Boston Bruins. Po drafte pôsobil v najvyššej zámorskej juniorskej lige Quebec Major Junior Hockey League (QMJHL) v tíme Gatineau Olympiques, kde strávil dve sezóny. Sezónu 2006/07 odohral za farmársky klub Bostonu, Providence Bruins. V NHL debutoval 30. januára 2007 v zápase proti Buffalu. V nasledujúcej sezóne 2007/08 odohral 25 zápasov v AHL na farme Bostonu a následne sa prebojoval do prvého tímu, kde pôsobí do dnes. Za Boston v NHL nastúpil počas šiestich sezón na 436 zápasov, v ktorých získal 323 bodov (101+222). Nosí dres s číslom 46.

Klubové štatistiky

Reprezentácia 
Česko reprezentoval na MS 2008, 2010, 2012 a 2018.

Externé odkazy 
 Štatistika v NHL na nhl.cz

Českí hokejisti
Víťazi Stanleyho pohára
Hokejisti draftovaní klubom Boston Bruins
Osobnosti zo Šternberka
Účastníci MS v hokeji 2022
Daniela Pešková

Daniela Pešková (* 23. apríl 1984, Vištuk) je slovenská profesionálna strelkyňa, ktorá reprezentovala Slovensko na letných olympijských hrách 2008 a na letných olympijských hrách 2012. Je členkou klubu SŠŠR MV SR Bratislava a trénuje ju Michal Slavkovský.

Úspechy 
 Svetový pohár
 2. miesto (681,7 bodov) - puška 3x20 m (Bangkok,  Thajsko 2007)

Umiestnenia 
 Letné olympijské hry 2008
 9. miesto (396 bodov) - vzduchová puška 10
 22. miesto (577 bodov) - športová puška 3x20

 Letné olympijské hry 2012
 14. miesto (395 bodov) - vzduchová puška 10
 34. miesto (576 bodov) - športová puška 3x20

Referencie

Externé odkazy 
 osobná stránka
 Daniela Pešková na beijing2008.cn/

Slovenskí športoví strelci
Osobnosti z Vištuka
Športoví strelci na Letných olympijských hrách 2008
Športoví strelci na Letných olympijských hrách 2012
Školský web

Školský web   je dôležitou súčasťou prezentácie školy v rámci marketingu školy, komunikačným prostriedkom práce s verejnosťou. Má v prvom rade informačný význam vo vzťahu k verejnosti a k rodičom.

Externé odkazy
Webová stránka školy
Dostál, J. – Macháčková, P. Školní web. In Trendy ve vzdělávání. Olomouc: Votobia, 2006. s. 210 - 214. ISBN 80-7220-260-X.

Školy
Vzdelávanie
Rodisko Jána Žižku v Trocnove

Rodisko Jána Žižku v Trocnove je lokalita pozostávajúca zo základov stavieb a niekoľkých objektov pripomínajúcich osobnosť Jána Žižku, ktorý sa tu narodil. Trocnov je mestskou časťou mesta Borovany v okrese České Budějovice v Juhočeskom kraji.

Areál 
Areál rodiska Jána Žižku v Trocnove tvorí pomník a expozícia, ktoré pripomínajú nielen Žižkovu osobnosť, ale celé husitské revolučné hnutie. Zahrňuje zrúcaniny dvorcov, Žižkovho a Mikešovho, pamätník s expozíciou umiestnený v bývalom poplužnom dvore borovanského kláštora, správcov dom a Žižkov pomník, dielo sochára J. Malejovského a architekta Z. Beneša. Do areálu patria aj rybníky Žižkovec, Grandlový, Horný a Dolný. Vysoký dub, miesto, kde sa podľa legendy Žižka narodil, od roku 1908 pripomína pomník s nápisom.

História 
Trocnov leží južne od Českých Budějovíc, uprostred malebnej juhočeskej krajiny. Pôvodne tu stál dvorec trocnovských zemanov. V 14. storočí sa v zachovaných prameňoch spomínajú dva dvorce. Na jednom z nich sa  okolo roku 1360 narodil zemanovi Řehořovi a jeho manželke Jane syn Ján.

V roku 1679 oba dvorce zbúrali a neďaleko vystavali poplužný dvor. Za protireformácie zoťali aj legendárny dub, s ktorým bola spojená stále živá legenda o Žižkovom narodení. Na jeho mieste postavili kaplnku zasvätenú sv. Jánovi Krstiteľovi. Tradícia však bola silnejšia, než úsilie zničiť Žižkovu pamiatku - kaplnku volali Žižkovou. Dnes na jej mieste stojí skupina kameňov, pomník označujúci miesto Žižkovho narodenia. Druhá polovica kameňa s nápisom (údajne kameň pochádzal z prahu trocnovského dvora) bola v roku 1868 vložená do základov Národného divadla v Prahe.

Archeologický prieskum 
Na prieskume Trocnova pracovali Žižkovi ctitelia už od začiatku 20. storočia. Podrobnejší prieskum sa uskutočnil v roku 1921, keď sa začalo s vykopávkami dvorca označeného ako dvorec Žižkovho strýka Mikeša.

Až v roku 1958 sa uskutočnil archeologický prieskum celého areálu a identifikovalo sa miesto Žižkovho dvorca ležiaceho na mieste križovatky cesty z Ostrolovského Újezdu a Radostíc. Išlo o dvojpriestorovú kamennú stavbu. Z poplužného dvora, ktorý bol vybudovaný z muriva obidvoch trocnovských majetkov, bol zhotovený pamätník. Dominantou celého areálu je od roku 1958 veľký žulový pomník Jána Žižku.

Celý areál zviazaný s jednou z najvýznamnejších osobností českých dejín je zapísaný do zoznamu českých národných kultúrnych pamiatok.

Externé odkazy 
Stránka o pamätníku Jána Žižku

Národné kultúrne pamiatky v Juhočeskom kraji
Stavby v okrese České Budějovice
Filip V. (Francúzsko)

Filip V. Dlhý (* 1291, Lyon, Francúzsko – † 3. január 1322, Paríž) bol francúzsky kráľ, navarrský kráľ (ako Filip II.) a gróf zo Champagne od roku 1316 až do svojej smrti.

Životopis 
Narodil sa ako druhý syn francúzskeho kráľa Filipa IV. a Jany Navarrskej a pred nástupom na trón mal titul grófa z Poitiers. Počas vlády svojho synovca Jána I. vystupoval ako regent. 

Po smrti Jána I. v roku 1316 nastal problém s následníctvom, pretože po Ľudovítovi X. ostala už iba dcéra Jana. Objavila sa otázka, či sa francúzska koruna môže dediť v ženskej línii, tak ako iné léna alebo iné kráľovstvá. V tom prípade by sa nasledujúcim kráľom stal Janin manžel. Tomu Filip zabránil tým, že sa začiatkom roka 1317 nechal v Remeši pomazať a korunovať. Krátko na to zvolal vo februári 1317 do Paríža zhromaždenie šľachticov, prelátov a zástupcov parížskej univerzity a na tomto zhromaždení boli ženy z akéhokoľvek dedičského práva na francúzsku korunu vylúčené.

Vo vnútorných záležitostiach sa Filip snažil nadviazať na reformy svojho otca Filipa IV. Pracoval na štandardizácii mier a váh. Prehodnotil veľa rozhodnutí svojho staršieho brata Ľudovíta X., ktorý bol pod silným vplyvom svojho strýka Karola z Valois a zanechal štátne záležitosti v zlom stave. Vrátil majetky a tituly mnohým otcovým hodnostárom a spolupracovníkom, ktoré im odobral jeho starší brat. V zahraničnej politike uzavrel mier s Flámskom.

Zomrel v Paríži a pochovaný je v bazilike Saint-Denis. Keďže nezanechal mužského následníka, trón zdedil jeho mladší brat Karol IV.

Rodina 
V roku 1307 sa oženil s grófkou Janou II. Burgundskou (* 1292 – † 1330 ,dcérou a dedičkou grófa Ota IV. Burgundského) a grófky Mahaut z Artois. Mali spolu štyri dcéry a syna:
 Jana (* 1308 - † 1349), grófka Burgundská a z Artois ∞ burgundský vojvoda Odo IV., týmto manželstvom došlo k dočasnému zjednoteniu burgundského vojvodstva a grófstva.
 Margaréta (* 1309 - † 1382), grófka Burgundská a z Artois ∞ flámsky gróf Ľudovít I.
 Izabela (* 1310 – † apríl 1348) ∞ Guigues VIII. de La Tour du Pin, dauphin z Viedne
 Blanche (* asi 1311/1312 - † 1358), mníška
 Philippe (* 1316 - † 1317)

Genealógia

Referencie

Iné projekty 

Narodenia v 1291
Úmrtia 3. januára
Úmrtia v 1322
Králi Francúzska
Kapetovci
Gunungapi Wetar

Gunungapi Wetar je menší ostrov vulkanického pôvodu nachádzajúci sa v centrálnej časti Bandského mora severne od ostrova Wetar. Ostrov je vrchol masívneho stratovulkánu, ktorého základňa je približne  pod hladinou mora, nad hladinu vyčnieva prakticky iba vrcholový kráter a to do výšky . V kráteri sa nachádza aj menší troskový kužeľ. V geologickej histórii vulkánu sú zaznamenané dve explozívne erupcie z rokov 1512 a 1699.

Externé odkazy 
 www.volcano.si.edu – stratovulkán Gunungapi Wetar na Global Volcanism Program 

Ostrovy Indonézie
Sopky Indonézie
Stratovulkány
Nila (ostrov)

Nila je menší ostrov vulkanického ostrova, nachádzajúci sa v južnej časti Bandského mora. Ostrov má rozmery 5 ×  a predstavuje vynorený, kalderou ukončený vrchol andezitového stratovulkánu. V 20. storočí boli zaznamenané štyri freatické erupcie stredne silného charakteru. Posledná sa odohrala na začiatku leta 1968, najsilnejšia bola erupcia z 13. marca 1932, počas ktorej bola vulkanickým popolom zasypaná a následne opustená osada Rumadai.

Externé odkazy 
 www.volcano.si.edu – ostrov Nila na Global Volcanism Program 

Ostrovy Indonézie
Sopky Indonézie
Stratovulkány
Ján I. (Francúzsko)

Ján I. Pohrobok (* 15. november 1316, Paríž, Francúzsko – † 20. november 1316), tamže) bol kráľ Francúzska a Navarrska, gróf zo Champagne.

Narodil sa ako kráľ z rodu Kapetovcov po smrti svojho otca Ľudovíta X. a jeho druhej manželke Klementíne Uhorskej.

Žil iba niekoľko dní, pochovali ho v bazilike Saint-Denis. 

Po jeho smrti sa veľa ľudí domnievalo, že mu ju privodil jeho strýko Filip V., aby získal trón. Takisto sa objavili príbehy, že Filip dieťa uniesol a nahradil ho mŕtvolkou iného dieťaťa. V 50. rokoch 14. storočia sa totiž v Provensálsku objavil muž, ktorý o sebe tvrdil, že je francúzskym kráľom Jánom I. Rýchle ho však zavreli do väzenia, kde aj zomrel.

Po smrti Jána I. sa na vyriešenie otázky nástupníctva na francúzsky trón využilo zvykové právo starých Sálskych Frankov Lex Salica. Okrem Filipa mala na trón nárok aj Jánova nevlastná sestra, vtedy 5-ročná princezná Jana, dcéra Ľudovíta X. a Margaréty Burgundskej.

Podľa feudálneho práva (podľa ktorého sa dovtedy dedili takmer všetky léna vo Francúzsku) by Jana bola ďalším panovníkom Francúzska. Naopak, podľa zvykového práva starých Sálskych Frankov, žena nemohla zdediť trón. Za touto právnickou interpretáciou boli praktické dôvody – využila sa nevera jej matky a pochybnosti o jej otcovstve. Pri tejto interpretácii práva – dediť môžu iba muži – bolo nebezpečenstvo, že by bastard zdedil trón, odvrátené bez toho, aby preskúmali jej skutočný pôvod. Jana napriek tomu mala nepopierateľné právo na následníctvo v Navarrsku, kde ženy mohli dediť trón. Jej nárok však ignorovali až do smrti oboch jej strýkov Filipa V. a Karola IV.

Iné projekty 

Králi Francúzska
Kapetovci
Star Wars: Droid Works

Star Wars: Droidworks je výučbová počítačová hra vytvorená spoločnosťou Lucas Learning. Cieľom hry je vytvoriť model funkčného droida z množstva predpripravených stavebných častí.

Externé odkazy 
 LucasLearning Software Products - Star Wars DroidWorks 

Hry s námetom Hviezdnych vojen
Počítačové hry
Počítačové hry z 1998
Third-person-shooter
Colo (sopka)

Colo je menší stratovulkán, nachádzajúci sa na menšom ostrove Una-Una v Tominskom zálive. Vrchol 507 m vysokej sopky je ukončený 2 km širokou kalderou. V histórii boli zaznamenané iba tri erupcie (v rokoch 1898, 1938 a 1983). Prvá a posledná erupcia boli veľmi silné, zničili takmer celý ostrov a vyžiadali si evakuáciu obyvateľstva.

Externé odkazy 
 www.volcano.si.edu - stratovulkán Colo na Global Volcanism Program 

Sopky Indonézie
Stratovulkány
Ambang

Ambang je vulkanický komplex, nachádzajúci sa v severnom ramene ostrova Celebes. Vrchol vulkánu je tvorený viacerými krátermi s veľkosťou do 400 m a piatimi fumarolovými poľami. Jediná zaznamenaná erupcia, bižšie neurčeného rozsahu je z roku 1845 s odchýlkou ± 5 rokov.

Externé odkazy 
 www.volcano.si.edu - vulkanický komplex Ambang na Global Volcanism Program 

Sopky Indonézie
Stratovulkány
Bombalai

Bombalai je menší troskový kužeľ, nachádzajúci sa na severovýchode ostrova Borneo. Vulkán je súčasťou bazaltovo-dacitového vulkanického poľa na polostrove Semporna a leží neďaleko pobrežia. Pole je jediným prejavom mladšieho neskoro štvrtohorného vulkanizmu na ostrove. Vrchol Bombalai je ukončený  širokým kráterom. V okolí sopky sa nachádzajú mlado vyzerajúce lávové prúdy, niektoré z nich sú holocénneho veku.

Externé odkazy 
 www.volcano.si.edu – troskový kužeľ Bombalai na Global Volcanism Program 

Sopky Malajzie
Troskové kužele
Ricardo Andrade Alves

Ricardo Andrade Alves (*12. január 1982, Guarulhos, Brazília) je brazílsky futbalista, ktorý hral aj v českej lige. Do SFC Opava ho vybralo vedenie opavského futbalu, no odohral tu len jeden zápas, a bol prepustený.

Zdroj

Referencie

Externé odkazy 
 http://web.telecom.cz/kopeckyf/LIGA0304.htm#12

Brazílski futbalisti
Narodenia v 1982
Hráči Juventus FC
Sempu

Sempu je kaldera vulkanického pôvodu, nachádzajúca sa v severnom výbežku ostrova Celebes. Kaldera má priemer asi 3 km, v jej centrálnej časti sa nachádza geologicky mladší stratovulkán rovnakého mena a v juhozápadnej časti leží jazero (pôvodne maar) Kawah Masem. Nie sú známe žiadne záznamy o erupciách kaldery, jediným prejavom aktivity sú fumaroly lokalizované v okolí maaru. Síra usadená z fumarolických pár je ťažená od roku 1938.

Externé odkazy 
 www.volcano.si.edu - kaldera Sempu na Global Volcanism Program 

Sopky Indonézie
Kaldery